5. POLITICA ÎN DOMENIUL TRANSPORTURILOR

(1) 31993 R 3118: Regulamentul (CEE) nr. 3118/93 al Consiliului din 25 octombrie 1993 privind stabilirea condiţiilor în care transportatorii nerezidenţi pot presta servicii de transport rutier naţional de marfă în interiorul unui stat membru (JO L 279, 12.11.1993, p. 1), astfel cum a fost modificat ultima dată prin:

- 32002 R 0484: Regulamentul (CE) nr. 484/2002 al Parlamentului European şi al Consiliului din 1.3.2002 (JO L 76, 19.3.2002, p. 1).

(a) Prin derogare de la articolul 1 din Regulamentul (CEE) nr. 3118/93 şi până la sfârşitul celui de-al treilea an de la data aderării, transportatorii stabiliţi în Bulgaria sunt excluşi de la prestarea serviciilor de transporturi rutiere naţionale de marfă în celelalte state membre, iar transportatorii stabiliţi în celelalte state membre sunt excluşi de la prestarea serviciilor de transporturi rutiere naţionale de marfă în Bulgaria.

(b) Înainte de sfârşitul celui de-al treilea an de la data aderării, statele membre informează Comisia dacă vor prelungi această perioadă pentru cel mult doi ani sau dacă vor aplica în întregime articolul 1 din regulament de la acea dată. În lipsa unei asemenea notificări se aplică articolul 1 din regulament. Numai transportatorii stabiliţi în acele state membre în care se aplică articolul 1 din regulament pot presta servicii de transporturi rutiere de marfă în celelalte state membre în care se aplică, de asemenea, articolul 1.

(c) Acele state membre în care, în temeiul literei (b) de mai sus, se aplică articolul 1 din regulament pot recurge la procedura de mai jos până la sfârşitul celui de-al cincilea an de la data aderării.

În cazul în care un stat membru menţionat în paragraful precedent se confruntă cu o perturbare gravă a pieţei sale naţionale sau a unor segmente ale acesteia cauzată ori accentuată de cabotaj, cum ar fi un excedent major al ofertei în raport cu cererea sau o ameninţare a stabilităţii ori a supravieţuirii financiare a unui număr semnificativ de întreprinderi de transport rutier de marfă, statul membru în cauză informează Comisia şi pe celelalte state membre cu privire la acestea şi le oferă toate detaliile relevante. Pe baza acestei informări, statul membru în cauză poate solicita Comisiei să suspende, în tot sau în parte, aplicarea articolului 1 din regulament, în vederea normalizării situaţiei.

Comisia examinează situaţia pe baza datelor furnizate de statul membru în cauză şi, în termen de o lună de la primirea cererii, decide dacă este cazul sau nu să adopte măsuri de salvgardare. Se aplică procedura prevăzută în articolul 7 alineatul (3) paragrafele al doilea, al treilea şi al patrulea, precum şi în articolul 7 alineatele (4), (5) şi (6) din regulament.

Oricare dintre statele membre menţionate în primul paragraf de mai sus poate, în cazuri urgente şi excepţionale, să suspende aplicarea articolului 1 din regulament, după care notifică motivat Comisia.

(d) Atât timp cât aplicarea articolului 1 din regulament este suspendată în temeiul literelor (a) şi (b) de mai sus, statele membre pot reglementa accesul la serviciile lor de transport rutier naţional de marfă prin schimbul treptat de autorizaţii de cabotaj pe bază de acorduri bilaterale. Aceasta poate include şi posibilitatea liberalizării totale.

(e) Aplicarea literelor (a) - (c) nu poate avea ca efect un acces mai restrictiv la serviciile de transport rutier naţional de marfă decât cel existent la data semnării Tratatului de aderare.

(2) 31996 L 0026: Directiva 96/26/CE a Consiliului din 29 aprilie 1996 privind accesul la profesia de transportator rutier de marfă şi transportator rutier de călători şi recunoaşterea reciprocă a diplomelor, certificatelor şi a altor titluri oficiale de calificare, pentru a facilita acestor transportatori dreptul la libera stabilire pentru operaţiuni de transport naţional şi internaţional (JO L 124, 23.5.1996, p. 1), astfel cum modificată ultima dată prin:

- 32004 L 0066: Directiva 2004/66/CE a Consiliului din 26.4.2004 (JO L 168, 1.5.2004, p. 35).

Până la 31 decembrie 2010, articolul 3 alineatul (3) litera (c) din Directiva 96/26/CE nu se vor aplica pe teritoriul Bulgariei întreprinderilor de transport care desfăşoară exclusiv transporturi interne rutiere de marfă şi de călători.

Capitalul disponibil şi rezervele acestor operatori vor atinge treptat nivelurile minime prevăzute de dispoziţiile respectivului articol în conformitate cu următorul calendar:

- la 1 ianuarie 2007, operatorul trebuie să aibă un capital disponibil şi rezerve în valoare de cel puţin 5850 EUR pentru primul vehicul şi cel puţin 3250 EUR pentru fiecare vehicul suplimentar;

- la 1 ianuarie 2008, operatorul trebuie să aibă un capital disponibil şi rezerve în valoare de cel puţin 6750 EUR pentru primul vehicul şi cel puţin 3750 EUR pentru fiecare vehicul suplimentar;

- la 1 ianuarie 2009, operatorul trebuie să aibă un capital disponibil şi rezerve în valoare de cel puţin 7650 EUR pentru primul vehicul şi cel puţin 4250 EUR pentru fiecare vehicul suplimentar;

- la 1 ianuarie 2010, operatorul trebuie să aibă un capital disponibil şi rezerve în valoare de cel puţin 8550 EUR pentru primul vehicul şi cel puţin 4750 EUR pentru fiecare vehicul suplimentar.

(3) 31996 L 0053: Directiva 96/53/CE a Consiliului din 25 iulie 1996 de stabilire, pentru anumite autovehicule care circulă în interiorul Comunităţii, a dimensiunilor maxime autorizate în traficul naţional şi internaţional şi a maselor maxime autorizate în traficul internaţional (JO L 235, 17.9.1996, p. 59), astfel cum a fost modificată ultima dată prin:

- 32002 L 0007: Directiva 2002/7/CE a Parlamentului European şi a Consiliului din 18.2.2002 (JO L 67, 9.3.2002, p. 47).

Prin derogare de la dispoziţiile articolului 3 alineatul (1) din Directiva 96/53/CE, vehiculele care se conformează valorilor limită din categoriile 3.2.1, 3.4.1, 3.4.2 şi 3.5.1 prevăzute în anexa I la respectiva directivă pot utiliza numai secţiunile care nu sunt reabilitate din reţeaua bulgară de drumuri până la 31 decembrie 2013 dacă respectă limitele bulgare de masă pe axă în vigoare.

De la data aderării nu mai poate fi impusă nici o restricţie privind utilizarea de către vehiculele care se conformează cerinţelor Directivei 96/53/CE a principalelor rute de tranzit prevăzute în anexa I la Decizia nr. 1692/96/CE a Parlamentului European şi a Consiliului din 23 iulie 1996 privind orientările comunitare pentru dezvoltarea reţelei transeuropene de transport [7].

Bulgaria aderă la calendarul prevăzut în tabelul de mai jos în vederea reabilitării reţelei sale de drumuri principale. Orice investiţii în infrastructură care implică utilizarea de fonduri din bugetul Comunităţii urmăresc să asigure că arterele sunt construite şi reabilitate corespunzător unei încărcături cu masa de 11,5 tone pe axă.

Corespunzător realizării reabilitării, va avea loc o deschidere treptată a reţelei bulgare de drumuri secundare, inclusiv a reţelei prevăzute de anexa I la Decizia nr. 1692/96/CE, pentru vehiculele aflate în trafic internaţional care respectă valorile limită prevăzute de directivă. În scopul încărcării şi descărcării, în cazurile în care este posibil din punct de vedere tehnic, utilizarea secţiunilor nereabilitate reţelei de drumuri secundare va fi permisă pe parcursul întregii perioade de tranziţie.

De la data aderării, toate vehiculele aflate în trafic internaţional prevăzute cu suspensie pneumatică care respectă valorile limită prevăzute de Directiva 96/53/CE nu vor fi supuse nici unor tarife suplimentare temporare pentru utilizarea reţelei secundare bulgăreşti de transporturi rutiere.

Tarifele suplimentare temporare pentru utilizarea secţiunilor nereabilitate ale reţelei de către vehiculele aflate în trafic internaţional care nu sunt prevăzute cu suspensie pneumatică şi care respectă valorile-limită ale directivei vor fi percepute în mod nediscriminatoriu. Regimul de tarifare va fi transparent iar plata acestor tarife nu poate impune utilizatorului formalităţi administrative sau întârzieri excesive, după cum plata acestor tarife nu poate conduce la un control sistematic la frontieră al respectării limitelor masei pe axă. Respectarea limitelor masei pe axă va fi asigurată într-un mod nediscriminatoriu pe întreg teritoriul şi se va aplica de asemenea vehiculelor înmatriculate în Bulgaria.

Calendarul de reabilitare a drumurilor (km)

Tabelul 1

NR. | DRUMUL | SECŢIUNEA | LUNGIMEA/KM/ | DESCHIS CIRCULAŢIEI | MĂSURA |

1 | 2 | 3 | 4 | 5 | 6 |

1 | I-5/E-85/ | GABROVO - ŞIPKA | 18 | 2014 | CONSTRUCŢIE NOUĂ |

2 | I-5/E-85/ | KARGEALI - PODKOVA (MAKAZA) | 18 | 2008 | CONSTRUCŢIE NOUĂ |

| | TOTAL INTERMEDIAR | 36 | | |

3 | I-6 | SOFIA - PIRDOP | 56 | 2009 | REABILITARE |

4 | I-7 | SILISTRA - ŞUMEN | 88 | 2011 | REABILITARE |

5 | I-7 | PRESLAV - E-773 | 48 | 2010 | RECONSTRUCŢIE |

| | TOTAL INTERMEDIAR | 136 | | |

6 | I-9/Е-87/ | FRONTIERA ROMÂNIEI - BALCIC | 60 | 2009 | REABILITARE |

7 | II-12 | VIDIN - FRONTIERA SERBIEI ŞI MUNTENEGRULUI | 26 | 2008 | RECONSTRUCŢIE |

8 | II-14 | VIDIN - KULA - FRONTIERA SERBIEI ŞI MUNTENEGRULUI | 42 | 2009 | RECONSTRUCŢIE |

9 | II-18 | CENTURĂ SOFIA - ARCUL DE NORD | 24 | 2014 | CONSTRUCŢIE NOUĂ |

10 | II-19 | SIMITLI - GOŢE DELCEV - FRONTIERA GRECIEI | 91 | 2008 | REABILITARE |

11 | II-29 | DOBRICI - VARNA | 21 | 2010 | REABILITARE |

12 | II-35 | LOVECI - KARNARE | 28 | 2011 | RECONSTRUCŢIE |

13 | II-53 | SLIVEN - YAMBOL | 25 | 2010 | REABILITARE |

14 | II-55 | GURKOVO - NOVA ZAGORA | 26 | 2010 | REABILITARE |

15 | II-55 | NOVA ZAGORA - SVILENGRAD | 81 | 2012 | REABILITARE |

| | TOTAL INTERMEDIAR | 107 | | |

16 | II-57 | STARA ZAGORA - RADNEVO | 42 | 2010 | REABILITARE |

17 | II-62 | KYUSTENDIL - DUPNIŢA | 26 | 2011 | RECONSTRUCŢIE |

18 | II-63 | PERNIK - FRONTIERA SERBIEI ŞI MUNTENEGRULUI | 20 | 2010 | RECONSTRUCŢIE |

19 | II-73 | ŞUMEN - KARNOBAT | 44 | 2012 | RECONSTRUCŢIE |

20 | II-73 | ŞUMEN - KARNOBAT | 19 | 2011 | RECONSTRUCŢIE |

| | TOTAL INTERMEDIAR | 63 | | |

21 | II-78 | RADNEVO - TOPOLOVGRAD | 40 | 2013 | REABILITARE |

22 | II-86 | ASENOVGRAD - SMOLIAN | 72 | 2014 | RECONSTRUCŢIE |

23 | II-98 | BURGAS - MALKO TĂRNOVO | 64 | 2014 | RECONSTRUCŢIE |

24 | III-197 | GOŢE DELCEV - SMOLIAN | 87 | 2013 | RECONSTRUCŢIE |

25 | III-198 | GOŢE DELCEV - FRONTIERA FOSTEI REPUBLICI IUGOSLAVE A MACEDONIEI | 95 | 2013 | RECONSTRUCŢIE |

26 | III-534 | ELENA - NOVA ZAGORA | 52 | 2012 | RECONSTRUCŢIE |

27 | III-534 | NOVA ZAGORA - SIMEONOVGRAD | 53 | 2014 | RECONSTRUCŢIE |

| | TOTAL INTERMEDIAR | 105 | | |

28 | III-601 | KYUSTENDIL - FRONTIERA FOSTEI REPUBLICI IUGOSLAVE A MACEDONIEI | 27 | 2011 | CONSTRUCŢIE NOUĂ |

29 | III-622 | KYUSTENDIL - FRONTIERA FOSTEI REPUBLICI IUGOSLAVE A MACEDONIEI | 31 | 2013 | CONSTRUCŢIE NOUĂ |

30 | III-865 | SMOLIAN - MADAN | 15 | 2011 | RECONSTRUCŢIE |

31 | III-867 | SMOLIAN - KARGEALI | 69 | 2014 | RECONSTRUCŢIE |

32 | III-868 | VARIANTA OCOLITOARE SMOLIAN | 40 | 2012 | CONSTRUCŢIE NOUĂ |

33 | IV-410068 | SIMITLI - FRONTIERA FOSTEI REPUBLICI IUGOSLAVE A MACEDONIEI | 28 | 2009 | CONSTRUCŢIE NOUĂ |

34 | | VARIANTA OCOLITOARE PLOVDIV | 4 | 2014 | CONSTRUCŢIE NOUĂ |

| A1 | AUTOSTRADA "TRAKIA" - STARA ZAGORA - KARNOBAT | | | |

35 | | LOTUL 2 | 33 | 2010 | CONSTRUCŢIE NOUĂ |

36 | | LOTUL 3 | 37 | 2011 | CONSTRUCŢIE NOUĂ |

37 | | LOTUL 4 | 48 | 2014 | CONSTRUCŢIE NOUĂ |

| | TOTAL INTERMEDIAR | 118 | | |

| | TOTAL | 1598 | | |

Tabelul 2

| 2008 | 2009 | 2010 | 2011 | 2012 | 2013 | 2014 | |

MĂSURA | | | | | | | | |

REABILITARE | 91 | 116 | 114 | 88 | 81 | 40 | 0 | |

RECONSTRUCŢIE | 26 | 42 | 68 | 88 | 96 | 182 | 258 | |

CONSTRUCŢIE NOUĂ | 18 | 28 | 33 | 64 | 40 | 31 | 94 | |

| 135 | 186 | 215 | 240 | 217 | 253 | 352 | 1598 km |

[7] JO L 228, 9.9.1996, p. 1, astfel cum a fost modificată ultima dată prin Decizia nr. 884/2004/CE (JO L 167, 30.4.2004, p.1).

--------------------------------------------------